**Výzva na predkladanie ponúk**

ALMUS, spol. s r.o., Štúrova 577, 972 12 Nedožery-Brezany

**ALMUS, spol. s r.o.**, ako obstrávateľ v zmysle § 8 písm. 1c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky

**“Granulovacia linka na pelety”**

1. **Identifikácia obstarávateľa:**

**Obstarávateľ v zmysle § 8 ods. 1 písm. c) ZVO:**

**Názov verejného obstarávateľa / obstarávateľa: ALMUS, spol. s r.o.**

Sídlo: Štúrova 577, Nedožery 972 12

Štatutárny zástupca: PhDr. [Ján Beňadik](http://orsr.sk/hladaj_osoba.asp?PR=Be%F2adik&MENO=J%E1n&SID=0&T=f0&R=0), PhD.

IČO: 36 299 456

DIČ: 2020076641

IČ DPH: SK 2020076641

Tel.: 0905318972

E-mail: almus@almus.sk

Internetová stránka: [www.almus.sk](http://www.almus.sk)

Bankové spojenie: Českoskolvenská obchodná banka

Číslo účtu.: SK35 7500 0000 0040 0395 8626

1. **Kompletné súťažné dokumenty sú dostupné priamo a úplne bez obmedzení či poplatkov na internetovej adrese (URL):** [www.almus.sk/index.php/joomla/single-article](http://www.almus.sk/index.php/joomla/single-article)
2. **Názov predmetu zákazky: Granulovacia linka na pelety**
3. **Predmet obstarávania: Granulovacia linka na pelety**
4. **CPV kódy:** 42900000-5
5. **Druh zákazky:** Tovary
6. **Predpokladaná hodnota zákazky: 69 566,67 Eur bez DPH**
7. **Zdroje financovania:** Predmet zákazky bude financovaný z prostriedkov Európskeho fondu regionálneho rozvoja a z vlastných zdrojov spoločnosti ALMUS spol. s .r.o.
8. **Stručný opis zákazky:** Dodávka 1 ks granulovacia linka. Podmienka: granulovacia linka na pelety musí spracovať min. 400 kg/hodinu.
9. **Typ zmluvy, ktorá bude výsledkom verejného obstarávania:** Kúpna zmluva
10. **Podrobný opis predmetu zákazky:**

Dodávka 1 ks granulovacia linka. Podmienka: granulovacia linka na pelety musí spracovať min 400 kg/hodinu.

Ďalšie požiadavky, ktoré požadujeme zahrnúť do celkovej ceny sú:

Doprava, montáž, inštalácia, zaškolenie personálu, dvojročný záručný servis.

1. **Miesto a termín dodania predmetu zákazky:** Lipník 97, 972 32 Lipník
2. **Lehoty na dodanie alebo dokončenie predmetu zákazky alebo trvanie zmluvy:** 30.08.2020
3. **Lehota na predkladanie ponúk:** 10.01.2020 8:30 hod.
4. **Termín otvárania ponúk:** Otváranie ponúk bude verejné. Otváranie bude prebiehať v sídle spoločnosti ALMUS, spol. s r.o., Štúrova 577, 972 12 Nedožery-Brezany, dňa 10.01.2019 o 16:00 hod.
5. **Spôsob predloženia ponuky:** poštou alebo emailom

Ponuky je možné predkladať v elektronickej alebo v listinnej podobe.

- *Ponuka predložená v elektronickej podobe:*

Ponuka je doručená na emailovú adresu: [konatel@almus.sk](mailto:konatel@almus.sk)

Do predmetu e-mailu treba uviesť heslo: **„Granulovacia linka na pelety“.** V prípade predloženia ponuky v elektronickej podobe musí byť podpísaná uchádzačom alebo štatutárnym orgánom uchádzača, resp. osobou splnomocnenou na konanie za uchádzača.

-*Ponuka predložená v listinnej podobe:*

Požadované označenie ponuky: Uchádzač predloží ponuku v uzatvorenej obálke označenej slovami: „VEREJNÉ OBSTARÁVANIE-NEOTVÁRAŤ“ a heslom „Granulovacia linka na pelety”. V prípade predloženia ponuky v listinnej podobe musí byť podpísaná uchádzačom alebo štatutárnym orgánom uchádzača, resp. osobou splnomocnenou na konanie za uchádzača.

Miesto a spôsob doručenia ponuky: Ponuky je potrebné doručiť osobne alebo poštou, prípadne kuriérom pred uplynutím lehoty na predkladanie ponúk na adresu:

ALMUS, spol. s r.o.

Štúrova 577

972 12 Nedožery-Brezany

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

**Najnižšia celková cena s DPH.**

|  |  |  |  |
| --- | --- | --- | --- |
| Návrh na plnenie kritéria  Predmet zákazky: “Granulovacia linka na pelety” | | | |
| Kritérium | Návrh | Sadzba DPH v zmysle platnej legislatívy | Návrh |
| Najnižšia celková zmluvná cena v EUR vrátane DPH.  Váha kritéria je 100 %. | Spolu ..................Eur bez DPH |  | Spolu .............................Eur vrátane DPH |

1. **Pokyny na zostavenie ponuky:**

* **Požadujeme, aby ponuka obsahovala nasledovné doklady a údaje**:

**Príloha č. 1: Identifikačné údaje uchádzača**

**Príloha č. 2: Návrh na plenenie kritéria**

**Príloha č. 3: Doplnený a podpísaný návrh Zmluvy o dielo**

* **Jazyk, v ktorom je možné predložiť ponuku: slovenský jazyk, český jazyk**

1. **Podmienky účasti:**

a) Uchádzač musí spĺňať podmienku účasti týkajúcu sa osobného postavenia podľa § 32ods. 1 písm. e) zákona – musí byť oprávnený dodávať tovary, ktoré zodpovedajú predmetu zákazky. Túto skutočnosť si overí verejný obstarávateľ sám z verejne dostupných zdrojov.

b) Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.

c) Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).

1. **Lehota viazanosti ponúk**: 31.12.2020
2. **Osoby určené pre styk so záujemcami a uchádzačmi:** PhDr. [Ján Beňadik](http://orsr.sk/hladaj_osoba.asp?PR=Be%F2adik&MENO=J%E1n&SID=0&T=f0&R=0), PhD. – 0905318972
3. **Doplňujúce informácie**

* Verejný obstarávateľ vyhodnotí ponuky z hľadiska splnenia požiadaviek verejného obstarávateľa na predmet zákazky a vylúči ponuky, ktoré nespĺňajú požiadavky na predmet zákazky uvedené v tejto výzve.
* Všetkým uchádzačom, ktorí predložili ponuku v lehote predkladania ponúk, bude zaslané oznámenie o výsledku vyhodnotenia ponúk.
* Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.
* Verejný obstarávateľ môže zrušiť použitý postup verejného obstarávania z nasledovných dôvodov:

a) nebude predložená ani jedna ponuka,

b) ani jeden uchádzač nesplní podmienky účasti,

c) ani jedna z predložených ponúk nebude zodpovedať určeným požiadavkám v tejto výzve

d) všetky ponuky uchádzačov budú mať vyššiu cenu ako je predpokladaná hodnota zákazky určená verejným obstarávateľom,

e) zmenia sa okolnosti, za ktorých sa toto verejné obstarávanie vyhlásilo.

1. **Dátum zaslania výzvy na predkladanie ponúk:** 25.12.2019
2. **Prílohy výzvy na predkladanie ponúk:**

Príloha č. 1 – Identifikačné údaje uchádzača

Príloha č. 2 – Návrh na plnenie kritérií (súťažná ponuka)

Príloha č. 3 – Zmluva o dielo (návrh)

Nedožery-Brezany, 25.12.2019

..........................................................

*podpis, pečiatka*

Príloha č. 1

|  |  |
| --- | --- |
| Identifikačné údaje uchádzača  Názov zákazky: „Granulovacia linka na pelety“ | |
| Obchodný názov spoločnosti: |  |
| Sídlo alebo miesto podnikania: |  |
| PSČ: |  |
| Mesto: |  |
| Štát: |  |
| Štatutárny zástupca: |  |
| Meno, priezvisko, titul: |  |
| Telefón: |  |
| E-mail: |  |
| Internetová adresa: |  |
| Všeobecné identifikačné údaje: |  |
| IČO: |  |
| IČ DPH: |  |
| DIČ: |  |
| IBAN: |  |
| Banková inštitúcia: |  |
| Kontaktná osoba: |  |
| Meno, priezvisko, titul: |  |
| E-mail: |  |

V ......................................................., dňa ..............................

................................................

Podpis a pečiatka uchádzača,

resp. osoby oprávnenej konať za uchádzača

Príloha č. 2

|  |  |  |  |
| --- | --- | --- | --- |
| Návrh na plnenie kritéria  Predmet zákazky: “Granulovacia linka na pelety” | | | |
| Kritérium | Návrh | Sadzba DPH v zmysle platnej legislatívy | Návrh |
| Najnižšia celková zmluvná cena v EUR vrátane DPH.  Váha kritéria je 100 %. | Spolu ..................Eur bez DPH |  | Spolu .............................Eur vrátane DPH |

V ......................................................., dňa ..............................

................................................

Podpis a pečiatka uchádzača,

resp. osoby oprávnenej konať za uchádzača

Príloha č. 3

**Kúpna zmluva - návrh**

uzatvorená na základe § 409 a nasl. Obchodného zákonníka č. 513/1991 Zb. v znení neskorších predpisov

**zmluvné strany**

|  |  |
| --- | --- |
| **Kupujúci:** |  |
| Názov organizácie: | ALMUS spol. s r. o. |
| Sídlo: | Štúrova 577, Nedožery 972 12 |
| IČO: | 36 299 456 |
| DIČ: | 2020076641 |
| IČ pre DPH: | SK2020076641 |
| V zastúpení: | PhDr. [Ján Beňadik](http://orsr.sk/hladaj_osoba.asp?PR=Be%F2adik&MENO=J%E1n&SID=0&T=f0&R=0), PhD. |
| Kontaktné údaje: | e-mail: konatel@almus.sk |
| Bankové spojenie: | Českoskolvenská obchodná banka |
| IBAN: | SK35 7500 0000 0040 0395 8626 |

(ďalej len „**kupujúci**“)

**a**

**Predávajúci:**

|  |  |
| --- | --- |
| Názov organizácie: |  |
| Sídlo: |  |
| IČO: |  |
| DIČ: |  |
| IČ pre DPH: |  |
| V zastúpení: |  |
| Kontaktné údaje: |  |
| Bankové spojenie: |  |
| IBAN: |  |

(ďalej len „**predávajúci**“)

PREAMBULA

* 1. Predávajúci je úspešným uchádzačom verejného obstarávania Zákazky s nízkou hodnotou v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení na dodávku tovaru predmetu zákazky „GRANULOVACIA LINKA NA PELETY“.
  2. Predávajúci berie na vedomie, že plnenia poskytované zo strany predávajúceho podľa tejto zmluvy budú financované kupujúcim z prostriedkov Európskeho fondu regionálneho rozvoja a vlastných zdrojov kupujúceho. Vzhľadom na charakter financovania realizácie tejto zmluvy zmluvné strany vyhlasujú, že budú spoločne koordinovať postup a poskytovať si požadovanú súčinnosť pri realizácii projektu.
  3. Predávajúci berie na vedomie, že plnenia, ktoré poskytuje na základe tejto zmluvy tvoria súčasť projektu „Zvýšenie konkurencieschopnosti spoločnosti zavedením novej technológie.“
  4. Predávajúci na strane jednej a kupujúci na strane druhej v súlade s ustanoveniami § 409 a nasl. Obchodného zákonníka uzatvárajú túto kúpnu zmluvu (ďalej len „zmluva“).

**Čl. I.**

## Predmet zmluvy

* 1. Predávajúci sa na základe tejto zmluvy zaväzuje dodať kupujúcemu hnuteľné veci (tovar) a previesť na neho vlastnícke právo k tovaru a kupujúci sa zaväzuje tento tovar od predávajúceho prevziať a zaplatiť zaň dohodnutú kúpnu cenu.
  2. Predmetom zmluvy /ďalej „tovar“ alebo “zariadenie“/ je Granulovacia linka na pelety.
  3. Predmet zmluvy nie je možné plniť po častiach.
  4. Predávajúci nie je oprávnený dodať predmet zmluvy pred oznámeným termínom v zmysle Čl. IV. bod 4.8. a iným spôsobom ako je uvedené v Čl. II. bode 2.2.

**Čl. II.**

## Miesto, čas a spôsob plnenia

* 1. Miesto plnenia je: ALMUS spol. s. r. o., Lipník 97, 972 32 Lipník
  2. Záväzok bude splnený prevzatím tovaru kupujúcim po jeho inštalácii, zavedení zariadenia do prevádzky a zaškolení obsluhy o čom bude medzi predávajúcim a kupujúcim spísaný preberací protokol predložený predávajúcim.
  3. Písomný preberací protokol je vyhotovený v slovenskom jazyku a obsahuje najmä názov,
  4. sídlo a identifikačné číslo kupujúceho, obchodné meno, sídlo a identifikačné číslo predávajúceho, vyhlásenie predávajúceho o tom, že riadne odovzdal tovar kupujúcemu, vyhlásenie kupujúceho o tom, že tovar riadne prebral od predávajúceho, miesto a dátum podpisu preberacieho protokolu, meno, priezvisko a podpis osoby oprávnenej konať v mene predávajúceho. Osobou oprávnenou podpisovať za kupujúceho preberací protokol je zodpovedný riešiteľ projektu. Súčasťou preberacieho protokolu je aj technický popis dodaného tovaru.
  5. Termín plnenia zmluvy podľa Čl. I. tejto zmluvy je do 16 týždňov od jej účinnosti.
  6. Dopravu predmetu zmluvy na miesto určené kupujúcim zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením a znehodnotením.

**Čl. III.**

## Kúpna cena, platobné a fakturačné podmienky

* 1. Právo na zaplatenie kúpnej ceny vzniká predávajúcemu riadnym a včasným splnením jeho záväzku v zmysle Čl. II. bod 2.2. tejto zmluvy.
  2. Zmluvné strany sa v súlade so zákonom NR SR č.18/1996 Z. z. o cenách v znení neskorších predpisov dohodli na zmluvnej cene za predmet plnenia uvedený v čl. I tejto zmluvy v čiastke ................................. EUR bez DPH.

Cena bez DPH ................................. € (slovom ..................................................... EUR)

DPH 20% ........................................ €

Celková cena s DPH ................................................ € (slovom ............................................................ EUR) Predávajúci na vlastné náklady zabezpečí: dopravu do miesta plnenia, montáž, nainštalovanie, zavedenie zariadenia do prevádzky vrátane odskúšania funkčnosti a zaškolenie personálu a poskytne dvojročný záručný servis.

Zmluvné strany sa dohodli, že kúpnu cenu predmetu plnenia nie je počas trvania zmluvného vzťahu možné meniť.

* 1. Úhrada predmetu plnenia bude realizovaná bezhotovostným spôsobom na základe faktúry vystavenej predávajúcim po splnení záväzku v zmysle Čl. II. bod 2.2. tejto zmluvy. Neoddeliteľnou súčasťou faktúry bude dodací list a protokol podľa Čl. II. bod 2.2. tejto zmluvy.
  2. Splatnosť faktúry je 60 kalendárnych dní od dátumu jej preukázateľného doručenia do sídla kupujúceho.
  3. Faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

Faktúra vystavená predávajúcim musí spĺňať náležitosti daňového dokladu stanovené zákonom č. 222/2004 Z.z. o DPH v znení neskorších predpisov. Musí v nej byť ďalej uvedené aj: číslo zmluvy podľa evidencie kupujúceho, názov projektu: „Zvýšenie konkurencieschopnosti spoločnosti zavedením novej technológie.“

miesto dodania tovaru: ALMUS spol. s. r. o., Lipník 97, 972 32 Lipník

V prípade ak faktúra nebude v súlade s platnými právnymi predpismi, budú v nej uvedené nesprávne údaje alebo nebude obsahovať všetky požadované náležitosti, je to dôvod na odmietnutie faktúry kupujúcim a jej vrátenie na prepracovanie.

Nová lehota splatnosti začne plynúť až po preukázateľnom doručení novej faktúry do sídla kupujúceho.

Kupujúci uvedie dôvod vrátenia faktúry.

Pri vysporiadaní daňových povinností budú zmluvné strany postupovať podľa príslušných právnych predpisov platných v Slovenskej republike.

**Čl. IV.**

**Povinnosti predávajúceho a kupujúceho**

* 1. Predávajúci je povinný dodať predmet zmluvy v dohodnutom množstve, kvalite, v bezchybnom stave a dohodnutom čase a cene.
  2. Predávajúci sa zaväzuje súčasne s odovzdaním predmetu zmluvy odovzdať kupujúcemu aj všetky doklady, ktoré sa na predmet zmluvy vzťahujú (návod na použitie v slovenskom jazyku, dodací list a preberací protokol, ktorý bude pri prevzatí zariadenia podpísaný oboma zmluvnými stranami).
  3. Predávajúci berie na vedomie, že úhrada predmetu zmluvy bude realizovaná na základe získania finančných prostriedkov z Európskeho fondu regionálneho rozvoja a je povinný strpieť výkon kontroly /auditu/ overovania súvisiaceho s dodávaným tovarom, prácami, službami a to kedykoľvek počas platnosti a účinnosti predmetnej Zmluvy o poskytnutí NFP oprávnenými osobami, a poskytnúť im všetku potrebnú súčinnosť.
  4. Predávajúci bude kupujúcemu poskytovať informačný servis a technickú podporu počas celej doby zabezpečovania záručného servisu.
  5. Kupujúci je povinný protokolárne prevziať predmet plnenia a uhradiť predávajúcemu dohodnutú kúpnu cenu spôsobom a v termíne špecifikovanom v Čl. III. tejto zmluvy. Kupujúci prevezme len kompletný tovar v pracovných dňoch v čase od 08:00 h. do 15:00 h. na určenom mieste podľa Čl. II. tejto zmluvy. Pri dodaní a preberaní tovaru je nutná účasť oboch zmluvných strán.
  6. Kupujúci je povinný bez zbytočného odkladu informovať predávajúceho o zjavnom porušení balenia (balení) počas dopravy tovaru a o vadách, ktoré sú zjavné v čase dodania tovaru, vyhotoviť záznam uvedeného a odovzdať ho predávajúcemu.
  7. V prípade servisných zásahov je kupujúci povinný zabezpečiť sprístupnenie predmetu zmluvy servisným technikom predávajúceho.
  8. Predávajúci je povinný v dostatočnom časovom predstihu, najmenej však sedem (7) pracovných dní vopred, vhodným spôsobom oznámiť oprávnenému zástupcovi kupujúceho jeho pripravenosť dodať a odovzdať predmet zmluvy.
  9. Predávajúci sa zaväzuje v priestoroch kupujúceho dodržiavať predpisy o ochrane pred požiarmi, ako aj predpisy v oblasti bezpečnosti a ochrany zdravia pri práci a iné bezpečnostné predpisy.

**Čl. V.**

## Nadobudnutie vlastníckeho práva k tovaru

* 1. Kupujúci nadobudne vlastnícke právo k tovaru dňom jeho protokolárneho prevzatia.

**Čl. VI.**

## Prechod nebezpečenstva škody na tovare

* 1. Nebezpečenstvo škôd na tovare prechádza na kupujúceho dňom podpísania preberacieho protokolu v zmysle Čl. II. bod 2.2. tejto zmluvy.

**Čl. VII.**

**Zodpovednosť za vady tovaru a záruka**

7.1. Predávajúci zodpovedá za to, že predmet zmluvy je bez akýchkoľvek vád, je dodaný podľa podmienok tejto zmluvy.

7.2. Predávajúci je počas záručnej doby povinný poskytovať servisné služby predmetu zmluvy, a to technické prehliadky, údržbu a opravy.

7.3. Predávajúci zodpovedá za vady zo záruky predmetu zmluvy po dobu 24 mesiacov od protokolárneho prevzatia predmetu zmluvy kupujúcim.

7.4. Zjavné vady predmetu plnenia je kupujúci povinný reklamovať pri jeho preberaní v zmysle Čl. IV. bod 4.6. Kupujúci je oprávnený odmietnuť prevzatie zariadenia, ktoré

1. nie je 100 % funkčné,
2. je zjavne poškodené alebo
3. je nekompletné.

Dôvody odmietnutia musia byť uvedené v zápise o neprevzatí.

* 1. Počas plynutia záručnej doby za dodaný tovar je predávajúci povinný prípadné vady tovaru bezplatne odstrániť. Všetky náklady súvisiace s odstránením vád (práca, náhradné diely, dodacie náklady) počas záručnej doby bude znášať predávajúci.
  2. Poruchy budú nahlasované na servisné strediská predávajúceho kupujúcim písomnou formou, faxom alebo prostredníctvom elektronickej pošty na adresu ...................................
  3. Predávajúci sa zaväzuje začať s odstraňovaním vád tovaru bezodkladne a vady odstrániť v čo najkratšom možnom čase. Termín odstránenia vád dohodnú zmluvné strany písomnou formou, inak platí povinnosť predávajúceho odstrániť vady do 14 pracovných dní od doručenia reklamácie.

Písomná reklamácia musí obsahovať aspoň tieto údaje:

a) označenie kúpnej zmluvy,

1. dátum dodania tovaru,
2. druh dodaného tovaru,
3. podrobný popis vady tovaru a ako sa prejavuje,
4. umiestnenie predmetu plnenia,
5. meno a kontakt nahlasovateľa.

Za písomne uplatnenú reklamáciu sa považuje reklamácia, ktorú kupujúci zašle predávajúcemu faxom alebo elektronicky a zároveň listovou zásielkou.

* 1. Záručná doba neplynie po dobu, po ktorú kupujúci nemôže užívať tovar pre jeho vady, za ktoré zodpovedá predávajúci.
  2. Predávajúci zodpovedá za vady, ktoré má predmet zmluvy v okamihu prevodu nebezpečenstva škody na predmete zmluvy na kupujúceho, a v rozsahu záručných podmienok za vady, ktoré sa na tovare vyskytnú v záručnej dobe. Ak nestanoví táto zmluva inak, riadi sa zodpovednosť predávajúceho za vady príslušnými ustanoveniami Obchodného zákonníka v platnom znení.
  3. Ak predávajúci písomne oznámi kupujúcemu, že vadu nie je možné odstrániť, ale predmet zmluvy je možné naďalej riadne užívať, je kupujúci ďalej oprávnený požadovať dodanie náhradného predmetu zmluvy rovnakej akosti alebo primeranú zľavu z ceny.
  4. Ak predávajúci neodstráni vady predmetu zmluvy ani v primeranej lehote a vada je takého charakteru, že predmet zmluvy nie je možné užívať, je kupujúci oprávnený požadovať dodanie náhradného predmetu zmluvy rovnakej akosti alebo odstúpiť od tejto zmluvy.

**Čl. VIII**

**Ukončenie zmluvy**

8.1 Riadne ukončenie zmluvného vzťahu zo zmluvy nastane splnením záväzkov zmluvných strán.

8.2 Mimoriadne ukončenie zmluvného vzťahu zo zmluvy nastáva:

1. na základe vzájomnej dohody zmluvných strán,
2. odstúpením od zmluvy.
   1. Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.
   2. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
   3. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Čl. IX.**

**Ochrana dôverných informácií**

9.1 Zmluvné strany sa zaväzujú zachovávať mlčanlivosť o všetkých skutočnostiach, o ktorých sa dozvedia pri plnení tejto zmluvy alebo v súvislosti s jej uzatvorením, ako aj o všetkých informáciách, ktoré majú charakter dôverných informácií alebo tvoria predmet obchodného tajomstva druhej zmluvnej strany alebo inej tretej osoby („dôverné informácie“). Zmluvné strany sa zaväzujú dôverné informácie používať výlučne na účely plnenia tejto zmluvy, prijať všetky potrebné kroky na ochranu a zabezpečenie dôverných informácií pred ich zverejnením alebo poskytnutím tretej osobe a nesprístupniť dôverné informácie žiadnej inej osobe.

9.2 Povinnosti zachovávať mlčanlivosť podľa tohto článku zmluvy môže zmluvnú stranu zbaviť jedine súd alebo štatutárny orgán druhej zmluvnej strany formou predchádzajúceho písomného súhlasu. Povinnosť zachovávať mlčanlivosť sa nebude vzťahovať na poskytnutie informácií v prípade, ak sa budú uplatňovať práva z tejto zmluvy súdnou cestou, alebo na orgánoch verejnej moci, alebo ak povinnosť poskytnutia informácií vyplýva zo všeobecne záväzného právneho predpisu.

9.3 Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.

9.4 Zmluvné strany sa dohodli, že záväzok mlčanlivosti podľa tejto zmluvy ostane v platnosti aj po ukončení zmluvného vzťahu založeného touto zmluvou a to minimálne 5 (päť) rokov od jej ukončenia.

**Čl. X.**

**Záverečné ustanovenia**

10.1. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po schválení projektu: „Zvýšenie konkurencieschopnosti spoločnosti zavedením novej technológie.“

* 1. Všeobecné obchodné podmienky predávajúceho sa nebudú aplikovať na právny vzťah medzi zmluvnými stranami založený touto zmluvou. Práva a povinnosti zmluvných strán sú upravené v tejto kúpnej zmluve.
  2. V prípade, že niektoré z ustanovení tejto zmluvy sa stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne formou dodatku dohodnú na riešení, ktoré zachová kontext a účel daného ustanovenia.
  3. Zmluvné strany sa dohodli, že ich zmluvný vzťah sa spravuje v zmysle § 262 ods. 1 Obchodným zákonníkom v platnom znení.
  4. Zmluvné strany berú na vedomie, že práva a povinnosti vzniknuté na základe tejto zmluvy prechádzajú v súlade s právnymi predpismi aj na ich prípadných právnych nástupcov.
  5. Akékoľvek zmeny a doplnky tejto zmluvy budú zmluvné strany riešiť formou písomných očíslovaných dodatkov, ktoré sa po obojstrannom súhlasnom podpise oprávnených zmluvných strán stanú neoddeliteľnou súčasťou tejto zmluvy.
  6. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a ostatných všeobecne záväzných právnych predpisov platných v SR.
  7. Prípadné spory a nedorozumenia, ktoré vzniknú zo zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy medzi zmluvnými stranami budú riešené príslušnými slovenskými súdmi.
  8. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
  9. Miestom pre doručovanie písomností sú adresy zmluvných strán uvedené v záhlaví tejto zmluvy. Každá zo zmluvných strán je povinná písomne oznámiť druhej zmluvnej strane akúkoľvek zmenu ohľadne doručovania a to bezodkladne po tom, čo dôjde k takejto zmene. Pokiaľ sa z dôvodu oneskoreného alebo nevykonaného oznámenia o zmene miesta doručovania nepodarí včas a riadne doručiť písomnosť druhej zmluvnej strane, považuje sa deň neúspešného pokusu o opakované doručenie písomnosti za deň doručenia písomnosti druhej zmluvnej strane so všetkými právnymi dôsledkami pre dotknutú zmluvnú stranu.
  10. Pre počítanie lehôt platí, že do plynutia lehoty sa nezapočítava deň, keď došlo k skutočnosti určujúcej začiatok lehoty. Lehoty určené podľa týždňov, mesiacov alebo rokov končia sa uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty, a ak ho v mesiaci niet, posledným dňom mesiaca. Ak koniec lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň. Lehota je zachovaná, ak sa posledný deň lehoty podanie odovzdá orgánu, ktorý má povinnosť ho doručiť.
  11. Zmluvné strany zhodne vyhlasujú, že si túto zmluvu pred jej podpisom prečítali, bola uzavretá po vzájomnom prerokovaní, je prejavom ich slobodnej a vážnej vôle, je určitá a zrozumiteľná, zmluvné strany neboli uvedené do omylu, nebola uzavretá v tiesni a za nápadne nevýhodných podmienok, porozumeli jej obsahu a právnym účinkom z nej vyplývajúcim a na znak súhlasu s jej obsahom ju dobrovoľne a vlastnoručne podpísali. Podpisujúce osoby sú oprávnené k podpisu tejto zmluvy. Ďalej zmluvné strany vyhlasujú, že sú si vedomé všetkých následkov vyplývajúcich z tejto zmluvy, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje, zodpovedajú za škodu, ktorá vznikne účastníkovi tejto zmluvy na základe tohto vyhlásenia.
  12. Táto zmluva je vyhotovená v 6 rovnopisoch, z ktorých po jej podpísaní posledným oprávneným zástupcom zmluvnej strany dostane kupujúci štyri vyhotovenia a predávajúci dve vyhotovenia.

za kupujúceho: za predávajúceho: